איתן שנדורפי

הרב איתן שנדורפי (נולד בכ' בתשרי ה'תש"ך 1959) הוא ר"מ בישיבת ירושלים לצעירים המלמד גם בישיבת מרכז הרב, בישיבה קטנה מורשה ובמוסדות נוספים, ומחבר ספרים. נודע גם בשל עיסוקו ופועלו בתחום פרשנות המקרא ובגישתו לסוגיותיו.

==ביוגרפיה==

נולד בבני ברק לישעיה מרדכי ומרים שנדורפי. למד בישיבת קריית הרצוג בבני ברק, לאחריה למד כשנה בישיבת איתרי ומשם עבר לישיבת מרכז הרב, בשנת תש"מ לאחר הפיגוע בבית הדסה בו נהרג חבירו חנן קרוטהמר, עבר ללמוד מספר חודשים בישיבת ניר הסמוכה. בזמן פינוי סיני שימש הרב שנדורפי כראש ישיבה באופירה.

כיום משמש כר"מ בישיבת ירושלים לצעירים ומלמד בישיבת מרכז הרב תנ"ך (ע"פ שיעורים אלו הוציא את סדרת "הדר הנביאים") ופירוש הרמב"ן לתורה. הרב שנדורפי מלמד גם בישיבה קטנה מורשה, ומעביר שיעורים במכללת ירושלים, במכללת אורות ישראל, במדרשת בת-ציון ובכנסים כגון בניין שלם. בעבר העביר שיעורים גם במכון מרחבים.

פרסם עשרות מאמרים בכתבי העת "שמעתין", "תחומין", "מעלין בקודש", "ניצני ארץ", "דגל ירושלים", ועוד. מאמריו בתנ"ך מתפרסמים גם באתר תנ"ך על הפרק ובאתר בני ציון – בונים קומה בתנ"ך.

== חיים אישיים ==
נשוי לארנה (לבית אלפר) ומתגורר בקריית משה. לזוג שבעה בנים וחמש בנות. בנו הרב בניהו מלמד בישיבה הגבוהה בנחליאל וחוקר במרכז תורה ומדינה.

בניו מרדכי ויאיר ריכזו את המאמצים לאיתור נעדרים במחנה שורה במלחמת חרבות ברזל

אחיו הוא הרב יִגָּאֵל שנדורפי, ראש ישיבה בנחליאל.

==שיטתו==

ספריו ומאמריו של הרב שנדורפי עוסקים במחקר תורני-היסטורי. הוא עוסק בפרשיות תנ"כיות מתוך מגוון מקורות: התנ"ך ומפרשיו, מדרשי אגדה ומפרשיהם, ראשונים ואחרונים שעסקו בסוגיות אלו. דרכו היא איסוף הנתונים ומיון השאלות העולות מתוכם. בהמשך הוא מביא שיטות שונות ובוחן אותן, ואף מציע תשובות משלו (בדומה לדרכה של נחמה ליבוביץ'). הוא עוסק רבות בפירוש רש"י ומראה כיצד הוא עונה על שאלות המפרשים באופן מקיף.

לצד הדגש ההיסטורי, חלק מן המאמרים הם בעלי אופי הלכתי מובהק יותר – כגון הדיון בגובהו של בית המקדש ומקום עמידתו של הארון בקודש הקודשים. ספריו עוסקים בנביאים וכתובים, ארץ ישראל, עם ישראל, ירושלים, בית המקדש, קודש הקודשים ועוד.

בספריו ובשיעוריו מדגיש הרב שנדורפי את הברית בין הקב"ה לעם ישראל ואהבתו להם, וכן חשיבות שמירת הלשון, אהבת ישראל וההימנעות מדיבור בגנותם. הוא מאריך בסוגיות העוסקות בקודש ובמקדש ובקשר בין עם ישראל לארץ ישראל. כמו כן הרב שנדורפי משתדל ככל האפשר להימנע מדיבור וכתיבה של מילים לועזיות ומשימוש בתאריכים לועזיים.

בכדי להימנע בבזבוז זמן, הרב שנדורפי נמנע מהחזקת מכשיר סלולרי נייד, ומסתפק במכשיר הנייח שבביתו.

הרב שנדורפי שולל את גישת 'תנ"ך בגובה העיניים' ובכל ספריו הוא מלמד זכות על גדולי ישראל במהלך הדורות. הוא משתמש לעיתים במחקרים העוסקים בריאליה הגאוגרפית וההיסטורית של תקופת המקרא, כל עוד הם עולים בקנה אחד עם השקפת היהדות המסורתית ואינם נוטים לאסכולת ביקורת המקרא.

==ספריו==
* הדר התורה – על חמישה חומשי תורה:
**ספר בראשית בהוצאת ספריית בית אל, תשע"א, 303 עמ'.
**ספר שמות בהוצאת המחבר, תשע"ד, 474 עמ'.
**ספר ויקרא בשני כרכים: חלק ראשון על פרשות ויקרא – אחרי מות, וחלק שני על פרשות קדושים – בחוקותי, תשפ"ב.
**ספר במדבר בהוצאת המחבר, תשע"ז, 480 עמ'. 
**ספר דברים בהוצאת המחבר, תשעט, 563 עמ'.
*הידורי תורה – תוספים לסדרת 'הדר התורה'. ספר בראשית תשע"ט, ספר שמות, תשע"ז.
*הדר הנביאים – על ספרי הנביאים:
**הדר הנביאים – על נביאים ראשונים: יהושע, שופטים, שמואל ומלכים, בהוצאת המחבר, תשע"ד, 509 עמ'.
**הדר הנביאים – יהושע – בהוצאת המחבר, תשרי תש"פ, 316 עמ'.
**הדר הנביאים – שופטים – בהוצאת המחבר, ניסן תשפ"ג, 360 עמ'.
**הדר הנביאים – שמואל א – בהוצאת המחבר, תשרי תשפ"ד, 234 עמ'.
*הדר המועדים – על חגי ישראל ומועדיו:
**ירח האיתנים – על מועדי תשרי. בהוצאת המחבר, תשע"ו, 483 עמ'.
**חנוכה, ט"ו בשבט ופורים בהוצאת המחבר, תשפ"ב, 356 עמ'.
**פסח – בהוצאת המחבר, תשפ"א, 344 עמ'.
**הגדה של פסח – בהוצאת המחבר, תשע"ח, 180 עמ'.
**יום העצמאות ויום ירושלים בהוצאת המחבר תשפ"א. מהדורה שנייה מורחבת, תשפ"ב. 361 עמ'.
**חג השבועות – בהוצאת המחבר, תשע"ג, 150 עמ'. מהדורה שנייה מורחבת כוללת גם ספירת העומר ול"ג בעומר, תשפ"ב 218 עמ'.
*הידורי מועדים – תוספים להדר המועדים – ירח האיתנים, אלול תשפ"ב.
*הדר העולם – ירושלים תשנ"ח, בהוצאת ספריית בית-אל, 415 עמ'.
*הדר התפילה – בהוצאת המחבר, תשפ"א. מהדורה שנייה מורחבת תשפ"ג.
*הדר המלחמה והניצחון - מלחמות בתנ"ך, הספר יצא במהלך מלחמת חרבות ברזל ובעקבותיה, בהוצאת המחבר, אייר תשפ"ד.

==קישורים חיצוניים==

* 
* [http://www.rambish.org.il/results.asp?SearchFunction=find&SearchCode=F2_WAU&SearchRequest=596 מאמריו ברמבי"ש]
* [http://www.bneyzion.co.il/בית-המדרש/רבנים?rav=הרב%20איתן%20שנדורפי מאות שיעורים של הרב שנדורפי באתר בני ציון]
* [http://www.yeshiva.org.il/midrash/?orderby=965 שיעוריו באתר ישיבה]
* [http://www.meirtv.co.il/site/rabbis.asp?rabbi=4414 שיעוריו בערוץ מאיר]
* [http://mercazharav.org.il/?pg=5 שיעוריו באתר ישיבת מרכז הרב]
* [http://asif.co.il/?page_id=745&wpfb_s=שנדורפי מאמריו בכתבי העת של ישיבת מרכז הרב]
* 
* [https://www.youtube.com/results?search_query= שיעוריו בערוץ היוטיוב]
* [https://web.archive.org/web/20160320114317/http://www.batzion.co.il/listen.php שיעוריו במדרשת בת ציון]
* [http://תנך.co.il/929/rabbis/הרב%20איתן%20שנדורפי%20שליטא מאמריו בתנ"ך באתר תנ"ך על הפרק]
* [https://web.archive.org/web/20161028094500/http://elhamikdash.com/site/detail/detail/detailDetail.asp?detail_id=636520 ביקורת על ספרו הדר העולם], בעלון מעלין בקודש
* [http://www.kodeshbook.co.il/product.asp?productid=4188 ביקורת על ספרו הדר העולם], אתר ספרי קודש
*
* 
* [https://www.inn.co.il/tags/%D7%94%D7%A8%D7%91_%D7%90%D7%99%D7%AA%D7%9F_%D7%A9%D7%A0%D7%93%D7%95%D7%A8%D7%A4%D7%99 מאמרים וכתבות - הרב איתן שנדורפי], באתר ערוץ 7

==הערות שוליים==

קטגוריה:בוגרי ישיבת קריית הרצוג
קטגוריה:רבני ישיבת מרכז הרב
קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:רבני ישיבת ירושלים לצעירים
קטגוריה:סגל מכללה ירושלים
קטגוריה:פרשני מקרא בעת החדשה
קטגוריה:פרשני הגדה של פסח
קטגוריה:תלמידי הרב שאול ישראלי
קטגוריה:ישראלים שנולדו ב-1959
קטגוריה:רבני ישיבת מורשה